Document ID: /roh_data/filtered/fineweb-2-filterrobots_roh.jsonl.gz/69886

Il sport da golf è vegnì adina pli popular ils ultims decennis. Quai ha er dà curaschi e tschaffen dad experimentar cun novas furmas e cundiziuns divertentas da dar golf. En l’archiv RTR chattain nus varsaquantas curiusitads e spezialitads en connex cun golf.
Dovri exnum ina plazza per dar golf?
Avant 2009 na devi a Breil anc nagina plazza da golf. Mo ins aveva il lai ed ideas ...
Sulegl, aura da stad? - I va er autramain.
Per carmalar turists dovri attracziuns, chaussas nunusitadas. Mintgatant tanschi da simplamain metter l’usità sutsura . Uschia po il “green” midar er tar il “white”.
Giugaders per la plazza futura
A Domat na han ins betg mo decidì e planisà per ina plazza da golf resch nova. Na, ins ha er pensà als giugaders futurs. Sin in implant anc provisoric ha in e scadin pudì temporarmain emprender u exercitar, e quai per paucs raps e senza commembranza.
Buna erva da la dretga semenza per la plazza a Zuoz
Il clima alpin da l’Engiadin’Ota, las grondas differenzas da temperatura tranter di e notg e primavaira e atun, pretendan in recept da semenza tut aparti e buna tgira per in pastget tenor las normas.
E mintgatant inqual na sa tegna betg a las reglas dal "green"...
I n’è numnadamain betg lubì da chavar per coss, da rimnar e zuppentar ballas e da prender dimora en ina fora.